CELEX: 62014CN0591
Language: lt
Date: 2014-12-19 00:00:00
Title: Byla C-591/14: 2014 m. gruodžio 19 d. pareikštas ieškinys byloje Europos Komisija/Belgijos Karalystė

2.3.2015   
            
            
               LT
            
            
               Europos Sąjungos oficialusis leidinys
            
            
               C 73/16
            
         
      2014 m. gruodžio 19 d. pareikštas ieškinys byloje Europos Komisija/Belgijos Karalystė
      
      (Byla C-591/14)
      (2015/C 073/22)
      Proceso kalba: prancūzų
      
         Šalys
      
      
         Ieškovė: Europos Komisija, atstovaujama J.-F. Brakeland ir B. Stromsky
      
         Atsakovė: Belgijos Karalystė
      
         Ieškovės reikalavimai
      
      
                  —
               
               
                  Pripažinti, kad per nustatytus terminus nesiėmusi visų priemonių, būtinų iš gavėjo susigrąžinti valstybės pagalbą, kuri 2011 m. liepos 27 d. Komisijos sprendimo 2011/678/ES dėl Belgijos suteiktos valstybės pagalbos galvijų užkrečiamosios spongiforminės encefalopatijos (GSE) tyrimams finansuoti (1) 1 straipsnio 3 ir 4 dalyse pripažinta neteisėta ir nesuderinama su vidaus rinka, ir per nustatytą terminą nepranešusi Komisijai apie priemones, kurių imtasi šiam sprendimui įgyvendinti, Belgijos Karalystė neįvykdė įsipareigojimų pagal SESV 288 straipsnio ketvirtą pastraipą ir minėto sprendimo 2, 3 ir 4 straipsnius.
               
            
                  —
               
               
                  Priteisti iš Belgijos Karalystės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Sprendimu 2011/678 dėl Belgijos Karalystės suteiktos valstybės pagalbos galvijų užkrečiamosios spongiforminės encefalopatijos (GSE) tyrimams finansuoti Komisija pripažino Belgijos suteiktą valstybės pagalbą neteisėta ir nesuderinama su vidaus rinka.
      Sprendime nustatytas terminas susigrąžinti neteisėta pripažintą valstybės pagalbą baigėsi 2011 m. lapkričio 28 d., tačiau ši pagalba nebuvo visiškai susigrąžinta.
      Be to, šio ieškinio pareiškimo dieną atsakovė dar nebuvo nei priėmusi priemonių, reikalingų įmonėms pagalbos gavėjoms suteiktai pagalbai susigrąžinti, nei pateikusi Komisijai visos prašomos informacijos.
      
         (1)  OL L 274, p. 36.